‘n Lewe aan skerweBrady Wayne Darby en Thomas Carey is twee mense wat kwalik méér van mekaar kan verskil. Die een is ’n leraar wat nooit werklik tot sy reg gekom het nie, maar steeds desperaat begeer om ’n verskil te maak; die ander een is ’n krimineel wie se ergste misdaad altyd die een is wat hy volgende gaan pleeg. Die een dien God getrou; die ander een dien net homself. Wanneer dié twee mekaar ontmoet word ’n hele nasie daardeur beïnvloed. Almal wat beïnvloed word deur Darby en Carey se ontmoeting sal vir ewig die dag onthou toe ’n klein bietjie “hemel” ’n groot “hel” binnegedring het. ’n Lewe aan skerwe bied ’n wonderlike fiksie-reis waar dood, skuld en wanhoop op ongeëwenaarde wyse getroef word deur weergeboorte, vergifnis en hoop. Oor die outeur Jerry B. Jenkins is ’n topverkoper-outeur en daar is sedert 1995 meer as 63 miljoen eksemplare van sy boeke verkoop, waaronder die fenomenale Left Behind-reeks. Twintig van sy boeke was nommer een op die New York Times topverkoper-lys. Jerry en sy vrou, Dianna, woon in Colorado. Hulle het drie volwasse seuns en vier kleinkinders. Uitgewer: CUM Uitgewers Prys: R149,95* * Prys onderhewig aan verandering